Havering
<s>Havering ( [Hejvering]) službeno engleski London Borough of Havering je jedan od 19 borougha Vanjskog Londona (Outer London) metropolitanske grofovije Greater London u kom živi 249,085 stanovnika.</s>

<s>Geografske karakteristike</s>

<s>Havering se nalazi sjeveroistočnom rubu metropole, na teritoriju koji je nekad pripadao historijskoj Grofoviji Essex.</s><s>Na krajnjem jugu izbija na močvarnu obalu Temze.</s>

<s>U okviru njegovih granica leže kvartovi (od sjevera prema jugu); Havering-atte-Bower, Noak Hill, Collier Row, Chase Cross, Harold Hill, Harold Park, Marks Gate (djelomično), Mawney Park, Gidea Park, Harold Wood, Romford, Squirrel’s Heath, Emerson Park, Hornchurch, Upminster, Cranham, Hacton, Corbets Tey, North Ockendon (djelomično), South Hornchurch, Rainham i Wennington.</s>

<s>Historija</s>

<s>Današnji Borough Havering  osnovan je 1965. spajanjem dotadašnjeg borougha Romford sa Distriktom Hornchurch.</s>

<s>Još od 1247. u Romfordu se održava veliki ulični sajam duž glavne ulice uz koju je izniklo puno gostionica.</s><s>Jedna od njih (Church House) iz 15. vijeka postala je administrativni centar Anglikanske crkve.</s>

<s>Aerodrom u Hornchurchu bio je za Prvog i Drugog svjetskog rata snažna baza RAF-a.</s>

<s>Havering brzo razvio u 20. vijeku nakon što je produžena pruga prigradske željeznice i podignuto puno javnih stambenih zgrada.</s><s>Brojni stanovnici Haveringa putuju na posao u London, iako borough ima i nešto industrije.</s>

<s>Znamenitosti</s>

<s>Crkva sv. Andrije u Hornchurchu, podignuta je najvećim dijelom tokom 15. vijeka.</s><s>U kvartu - Havering-atte-Bower se sve do početka 17. vijeka, nalazila kraljevska palača.</s><s>Od nje je ostao samo grb, koji je danas izložen u palači Bower iz 1729.</s>

<s>U kvartu Upminster leži vjetrenjača sa početka 19. vijeka, a tu se nalazi i muzej lokalne historije smješten u srednjovjekovnom hambaru.</s>

<s>Najveći parkovi su; Harrow, Bedfords, Tylers, Dagnam i Raphael.</s>

<s>U kvartu Romford nalaze se veliki zabavni i trgovački centri.</s>

<s>Pobratimski gradovi</s>

<s>Ludwigshafen, Njemačka
 Hesdin, Francuska</s>

<s>Izvori</s>

<s>Vanjske veze</s>

<s>The London Borough of Havering</s>

<s>Administrativna podjela Engleske
London
Greater London</s>

